SKE ยืนแดนบวก “บล.เออีซี” เคาะเป้า 2.32 บ. ดันอัพไซด์สูงลิ่ว!
SKE ยืนแดนบวก ล่าสุด ณ เวลา 15.45 น. อยู่ที่ 1.63 บาท บวก 0.03 บาท หรือ 1.88% สูงสุดที่ 1.61 บาท ต่ำสุดที่ 1.59 บาท มูลค่าซื้อขาย 6.87 ล้านบาท ด้าน บล.เออีซี เคาะเป้า 2.32 บ. ดันอัพไซด์สูงลิ่ว คาดผลงานปี 61-62 พลิกโตเฉลี่ยปีละ 17.2%
28 ธ.ค. 2560

ผู้สื่อข่าวรายงานว่า ราคาหุ้น บริษัท สากล เอนเนอยี จำกัด (มหาชน) หรือ SKE ล่าสุด ณ เวลา 15.45 น. อยู่ที่ 1.63 บาท บวก 0.03 บาท หรือ 1.88% สูงสุดที่ 1.61 บาท ต่ำสุดที่ 1.59 บาท มูลค่าซื้อขาย 6.87 ล้านบาท

โดย บล.เออีซี ระบุในบทวิเคราะห์ แนะนำ ซื้อ ให้ราคาเป้าหมาย 2.32 บาทต่อหุ้น โดยคาดว่าความต้องการใช้ NGV เพิ่มขึ้น ผนวกกับ SKE มีแผนเปิดให้บริการสถานีบริการก๊าซธรรมชาติในปี 62 ซึ่งคาดว่าจะช่วยหนุนกำไรให้พลิกกลับมาโตอีกครั้งตั้งแต่ปี 61 และคาดให้ Div. Yield ปี 60 ราว 3%
ทั้งนี้ผู้บริหารคาดปี 61 SKE จะมีปริมาณการอัดก๊าซธรรมชาติจริงของทั้ง 2 สถานี (ปทุมธานี และสระบุรี) เพิ่มขึ้นเป็นวันละ 620 ตันจาก 570 ตันในช่วง 9 เดือนแรกปี 60 หลังคาดแนวโน้มความต้องการใช้ NGV จะเพิ่มขึ้น บวกกับตั้งแต่ ก.ย. 60 PTT ได้ทยอยปิดซ่อมแซมสถานีก๊าซธรรมชาติหลัก (ใช้เวลาซ่อมแซมราว 1 ปี) ซึ่งจะช่วยหนุนให้ SKE มีปริมาณอัดก๊าซเพิ่มขึ้นตั้งแต่ช่วงไตรมาส 4/60
ขณะที่เมื่อวันที่ 15 ธ.ค.60 โครงการจัดตั้งสถานีบริการก๊าซธรรมชาติของ SKE ที่ จ.นครสวรรค์ ได้รับการอนุมัติจาก PTT ในการขายก๊าซธรรมชาติจากแนวท่อส่งก๊าซในปริมาณความต้องการ 40 ตันต่อวัน โดยขั้นตอนต่อไป SKE ต้องนาเสนอแผนดาเนินงานต่อ PTT ภายใน 45 วัน และจะเริ่มเปิดให้บริการต้นปี 2562
รวมทั้งช่วงไตรมาส 4/60 SKE ได้นาเงินที่ระดมทุนได้จากเสนอขาย IPO 427 ล้านบาท ไปชาระคืนเงินกู้ยืมหนี้ระยะสั้น 60 ล้านบาท โดยส่วนที่เหลือจะถูกนาไปปรับปรุงประสิทธิภาพโรงงานและขยายการลงทุนในโครงการใหม่ในปี 61-62
ทั้งนี้คาดว่าช่วงไตรมาส 4/60 SKE จะมีกำไรสุทธิโตจากไตรมาสก่อน หลังคาดปริมาณการอัดก๊าซ NGV จะเพิ่มขึ้น จากการทยอยปิดซ่อมแซมสถานีก๊าซธรรมชาติหลักของ PTT ตั้งแต่ก.ย.60 แต่เนื่องจากช่วง 9 เดือนแรกปี 60 กำไรหดตัว 42.6% เทียบช่วงเดียวกันของปีก่อน จากรายได้ให้บริการที่ลดลง จึงคาดกดดันทั้งปี 60 SKE มีกาไรสุทธิ 112 ล้านบาท หดตัว 11.0% เทียบช่วงเดียวกันของปีก่อน
อย่างไรก็ตาม คาดว่าปี 61-62 คาดกำไรจะพลิกโตเฉลี่ยปีละ 17.2% ด้วยปัจจัยหนุนจากรายได้ให้บริการอัดก๊าซธรรมชาติสถานีหลักคาดโตเฉลี่ยปีละ 5.4% จากความต้องการใช้ก๊าซ NGV ที่มีแนวโน้มเพิ่มขึ้น
โดยปี 61 คาดอัตรากำไรขั้นต้นเฉพาะธุรกิจอัดก๊าซธรรมชาติสถานีหลักจะปรับเพิ่มเป็น 44% จากที่คาด 42% ในปี 60 หลังมีแผนปรับปรุงประสิทธิภาพโรงงาน เช่น การเพิ่มจานวนช่องจ่ายก๊าซ และการเพิ่มประสิทธิภาพการทางานของระบบแลกเปลี่ยนความร้อน เป็นต้น
ส่วนปี 62 คาดเริ่มรับรู้กาไรจากการดาเนินงานเพิ่มขึ้นปีละ 24 ล้านบาท จากการเปิดให้บริการสถานีบริการก๊าซธรรมชาติ NGV ตามแนวท่อแบบ Ex-Pipeline ที่ จ.นครสวรรค์